Η Αθλητική Ηχώ

Η εφημερίδα Η ΑΘΛΗΤΙΚΗ ΗΧΩ κυκλοφόρησε στην Αθήνα το διάστημα 1929-1945, χωρίς να αναφέρεται κάποια σχέση διαδοχής από τη –σχεδόν– συνονόματή της Αθλητική Ηχώ που άρχισε τη μακροχρόνια έκδοσή της ακριβώς το 1945.

Θεωρούμενη μετέπειτα ανάμεσα στα σημαντικότερα προπολεμικά αθλητικά έντυπα της χώρας, χαρακτηριζόταν από τους συντελεστές της ως "Μεγάλη Πρωϊνή Πανελλήνιος Αθλητική Εφημερίς", με την αναλυτική περιγραφή να συμπληρώνει ο δεύτερος υπότιτλος:

Ιδιοκτήτης της υπήρξε ο Δημήτριος Γιαννόπουλος (του οποίου δεν καταγράφεται άλλη δραστηριοποίηση στον ελληνικό αθλητικό τύπο) και διευθυντές της διατέλεσαν οι Σταύρος Γιαννουλάτος και Δημητρός Δάλλας, ο αποκαλούμενος και πατριάρχης του Πανιωνίου Σμύρνης. Στους βασικούς συνεργάτες περιλαμβανόταν ο Γεώργιος Ζαμαρίας, πανελληνιονίκης πρώην δρομέας σε μεσαίες αποστάσεις και ανώμαλο δρόμο.

Σημειώσεις

Παραπομπές

Πηγές 
 Γιώργος Κουσουνέλος, Λεξικό ελληνικού αθλητικού Τύπου 1894-2004 • Εφημερίδες, περιοδικά, έντυπα, βασικοί συνεργάτες, Εκδόσεις Διόπτρα, Αθήνα 2004, ISBN 960-3642-57-6.

Πρώην εφημερίδες με τόπο έκδοσης την Αθήνα
Πρώην αθλητικές εφημερίδες στην ελληνική γλώσσα